**USTANOVA ZA ZDRAVSTVENU NJEGU U KUĆI KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

Broj: 02-26/23

Karlovac, 19. travnja 2023.

**Z A P I S N I K**

s 18. sjednice Upravnog vijeća Ustanove za zdravstvenu njegu u kući Karlovac, održane dana 19. travnja 2023. godine s početkom u 15,30 sati u prostorijama Ustanove za zdravstvenu njegu u kući Karlovac, ulica dr. Vladka Mačeka 48, Karlovac.

**NAZOČNI:** Krešimir Lišnjić, dipl. ing. stroj., predsjednik; Ivan Kušan, dr.med.spec., član, Nataša Petrak, struč. spec. oec., član; Đurđica Grman, prvostupnica fizioterapije, član, Marica Plavetić, bacc.med.techn., član (predstavnik radnika)

**NISU NAZOČNI:** nema

**OSTALI NAZOČNI:** Andreja Navijalić, prof., ravnateljica, Iva Galović Držić, knjigovotkinja

**ZAPISNIK VODILA:** Nataša Petrak, struč. spec. oec.

Predsjednik Upravnog vijeća pozdravlja nazočne, otvara 18. sjednicu Upravnog vijeća, utvrđuje

kvorum i predlaže slijedeći

**D N E V N I R E D**

1. **Usvajanje zapisnika sa 17. sjednice Upravnog vijeća Ustanove za zdravstvenu njegu u kući Karlovac.**
2. **Izvješće o poslovanju za razdoblje siječanj – ožujak 2023. Ustanove za zdravstvenu njegu u kući Karlovac.**

Izvjestitelji: Andreja Navijalić, prof., ravnateljica i Iva Galović Držić, knjigovotkinja

1. **Donošenje Prijedloga I. Rebalansa Financijskog plana Ustanove za zdravstvenu njegu u kući Karlovac za 2023.**

Izvjestitelji: Andreja Navijalić, prof., ravnateljica i Iva Galović Držić, knjigovotkinja

1. **Utvrđivanje potrebe zapošljavanja**

Izvjestitelj: Andreja Navijalić, prof., ravnateljica

1. **Raznoliko.**

Predloženi Dnevni red je jednoglasno prihvaćen.

**Točka 1.**

Usvaja se zapisnik sa 17. sjednice Upravnog vijeća Ustanove za zdravstvenu njegu u kući Karlovac, bez primjedbi.

**Točka 2.**

Upravno vijeće temeljem čl. 21. Statuta donosi jednoglasno slijedeću

O D L U K U

Usvaja se Izvješće o poslovanju za siječanj – ožujak 2023. Ustanove za zdravstvenu njegu u kući Karlovac, koje se nalazi u privitku ove Odluke i sastavni je dio arhivskog zapisnika.

**Točka 3.**

Upravno vijeće temeljem članka 21. Statuta donosi jednoglasno slijedeću

O D L U K U

Donosi se Prijedlog I. Rebalansa Financijskog plana Ustanove za zdravstvenu njegu u kući Karlovac za 2023. koji se nalazi u privitku ove Odluke i sastavni je dio arhivskog zapisnika.

**Točka 4.**

Upravno vijeće temeljem čl. 21. Statuta donosi jednoglasno slijedeću

O D L U K U

Utvrđuje se potreba zapošljavanja medicinske sestre/tehničara, dva izvršitelja na neodređeno vrijeme, na upražnjena radna mjesta prestankom rada dvije medicinske sestre zaposlene na neodređeno vrijeme.

**Točka 5.**

Ravnateljica Andreja Navijalić, prof. izvještava da po natječaju za zapošljavanje koji smo imali raspisan za dvije medicinske sestre na neodređeno vrijeme dobili dvije zamolbe. Međutim, jedan kandidat je odustao i zaposlit ćemo jednu medicinsku sestru koja bi počela s radom 19. svibnja 2023. godine. Sukladno navedenom, ostaju nam nepopunjena 3 radna mjesta prema suglasnosti Ministarstva zdravstva.

Također, jedna fizioterapeutkinja je tražila neplaćeni dopust do 1. rujna te ćemo morati zaposliti jednog fizioterapeuta na određeno vrijeme.

Ravnateljica Andreja Navijalić, prof. izvještava Upravno vijeće da je prema HZZO-u upućen dopis da nam omoguće pružanje usluge fizikalne terapije u kuću u susjednoj Zagrebačkoj županiji, na području općine Krašić jer postoji potreba, a mi smo ispod limita.

Po zaključenom dnevnom redu, predsjednik Upravnog vijeća zahvaljuje se na sudjelovanju te

zaključuje sjednicu u 16,10 sati.

**PREDSJEDNIK**

**UPRAVNOG VIJEĆA**

**Krešimir Lišnjić, dipl. ing. stroj.**